open-index/open-wikipedia-markdown huggingface dataset:
Opetus

**Opetus** on didaktiikan keskeisin käsite ja tarkoittaa kasvatustavoitteiden suuntaista tavoitteellista vuorovaikutusta, joka pyrkii aikaansaamaan oppimista. Opetusta pidetään kasvatuksen tärkeimpänä osa-alueena. Nykyisin opetus käsitetään sekä systeemisenä ilmiönä että jatkuvana prosessina ja selvyyden vuoksi käytetään opetuksesta joskus nimitystä opetus-opiskelu-oppimisprosessi. Opettaminen on opetuksen alakäsite ja tarkoittaa sitä, mitä opettaja tekee osana opetusta.

Koulun näkökulmasta opetus nähdään interaktiotapahtumana, joka sijoittuu koulun elämänpiiriin ja joka tähtää oppilaiden persoonallisen kehityksen edistämiseen kasvatustavoitteiden määrittämissä suunnissa. Opetus on koulun keino kasvattaa.

## Opetus ja sen lähikäsitteet

Opetus on opettajan, oppilaan ja oppiaineksen vuorovaikutusta. Opettajan tehtävä on opettaa, oppilaan tehtävä taas opiskella. Opetuksen päätulos (muttei ainoa tulos) on oppiminen, mutta kaikki opetuksessa syntyvä oppiminen ei ole tavoitteellista (katso piilo-opetussuunnitelma). Opetukseen kuuluu usein myös kasvatuksellisia tavoitteita ja se kuuluukin kasvatustieteiden alueelle.

## Katso myös
* Erityisopetus
* Koulutus
* Opetushallitus
* Pedagogiikka

## Lähteet

## Aiheesta muualla
Sigrid Heinricius

**Sigrid Maria Heinricius** (o.s. **Theslöf**; 24. huhtikuuta 1879 Kajaani – 24. lokakuuta 1925 Helsinki) oli suomalainen ruotsin kielellä kirjoittanut toimittaja ja kirjailija. Hän käytti nimimerkkejä *Valois*, *S. H.* ja *Siri Hjälm*.

Sigrid Heiriciuksen vanhemmat olivat kruununvouti Alexander Theslöf ja Lydia Malmberg. Hän oli naimisissa vuodesta 1892 vakuutusmatemaatikko ja lehtori Petter August Heinriciuksen (1863–1937) kanssa.

Sigrid Heinricius kävi Oulun ruotsalaisen tyttökoulun ja harjoitti sitten kieliopintoja. Mentyään naimisiin filosofian tohtori P. A. Heinriciuksen kanssa, joka oli opettajana Vaasan suomalaisessa lyseossa, Sigrid Heinricius aloitti kirjailija- ja sanomalehtityönsä Vaasassa, jossa hän kuului hän kuusi vuotta Vasabladet-lehden toimitukseen. Muutettuaan vuonna 1912 miehensä kanssa Helsinkiin, Heinricius liittyi Hufvudstadsbladetin toimituksen jäseneksi ja toimi lähinnä naisten osaston toimittajana. Hän kirjotti nimimerkkiä *Valois* käyttäen tähän lehteen sekä myös moniin aikakauslehtiin, joiden toimitusten jäsenenä ja avustajana hän oli. Sigrid Heinricius toimi puheenjohtajana, varapuheenjohtajana tai johtokunnan jäsenenä monissa nais-, valistus- ja muissa järjestöissä, muun muassa Marttaliitossa ja Naisasialiitto Unionissa. Heinriciuksen kirjalliseen tuotantoon kuului novelleja, lastenkirjoja, kotiseutukuvauksia ja runoja.

Sigrid Heinricius toimi aktiivisesti vuonna 1892 perustetussa Naisasialiitto Unionissa. Vuonna 1922 hän oli yhdessä Maikki Fribergin käynnistämässä vuosittain Helsingissä pidettyjä Naisten Joulumessuja, joilla naiset saattoivat myydä itse valmistamiaan kotiteollisuustuotteita.

## Teoksia
* *Upptåg och äfventyr berättade af S- H-*. Illustr. af Alexandra Såltin. Helsingfors 1904.
* *Utan vapen: Tidsbild*. Tecknad af Siri Hjälm. Söderström, Helsingfors 1907.
* *Österbotten: Lifsbilder och sagolåtar*. Hangö tryckeri & tidning, Hangö 1909.
* *Nationalitetsidéns genombrott vid scenerna i Sverge och Norge*. Schildt, Borgå 1915.
* *Sagolandet eller Féernas alfabet*. Bilder Margit Sjöblom. M. Bähr, Helsingfors 1920.
* *Om gångna tiders odling: Förhållandena i Esbo före fatiåren på 1860-talet. memorial från frågekurserna i Esbo behandlande hembygdsforskning den 25 och 26 mars 1916*. Sammanställt av Sigrid Heinricius. Manuskriptet kompletterat av Bernhard Juslin och Per Åke Laurén. Esbo stadsmuseums hembygdsserie 3. Esbo stadsmuseum, Esbo 1996.

## Lähteet
* 
* Lauri Kiviniemen sukutietokanta: Heiriciuksen vanhempien henkilötiedot.
* Naisten joulumessujen historiaa. 
* 

## Viitteet
Māris Urtāns

**Māris Urtāns** (s. 9. helmikuuta 1981 Riika) on latvialainen kuulantyöntäjä ja kiekonheittäjä.

Urtāns karsiutui kuulantyönnön loppukilpailusta Göteborgin EM-kilpailuissa 2006. Seuraavana vuonna hän sai hopeaa Bangkokin universiadeissa, mutta karsiutui loppukilpailusta Birminghamin EM-hallikisoissa ja Osakan MM-kilpailuissa. Hän ei selviytynyt kuulantyönnön loppukilpailuun myöskään Pekingin olympialaisissa 2008, Berliinin MM-kilpailuissa 2009 eikä Dohan sisäratojen MM-kilpailuissa 2010. Barcelonan EM-kilpailuissa 2010 hän sijoittui neljänneksi tuloksella 20,72. Pariisin sisäratojen EM-kilpailuissa 2011 hän karsiutui.

Urtāns työnsi ennätyksensä 21,63 Euroopan joukkuemestaruuskilpailujen 2. divisioonan kilpailussa Belgradissa 19. kesäkuuta 2010. Hallissa hän on työntänyt parhaimmillaan 20,43 Tartossa 30. tammikuuta 2010. Kiekonheittoennätyksensä 53,72 hän teki Riiassa 12. toukokuuta 2007.

## Lähteet
Konstantin Siitonen

**Konstantin Siitonen** (24. kesäkuuta 1851 Pietari – 6. marraskuuta 1925 Inkeri) oli suomalainen kirkkoherra ja kirjallisuuden suomentaja.

Siitosen vanhemmat olivat räätäli Antti Siitoin ja Karoliina Lyytikäinen. Hän pääsi ylioppilaaksi 1871 Jyväskylän alkeisopistosta ja hänet vihittiin papiksi 1876. Siitonen toimi vuodeta 1879 Tuuteri–Hietamäen kirkkoherrana Inkerissä.

Siitonen suomensi 1888 Vergiliuksen Aeneis-eepoksen eli Aeneean tarun.

Konstantin Siitonen oli naimisissa vuodesta 1879 Amalia Katarina Wallqvistin kanssa.

## Suomennoksia
* Aurelius Augustinus : *Tunnustukset* ; suom. K. S. Lindeberg, Pietari 1884
* Publius Maro Vergilius : *Aeneidi* ; suom. ja lyhyillä selityksillä varusti K. Siitonen. Lindeberg, Pietari 1888

## Lähteet
*  (Arkistoitu linkki)
*
MTV Unplugged (EP)

**MTV Unplugged** on yhdysvaltalaisen laulajan Mariah Careyn EP-levy. Levy julkaistiin 2. kesäkuuta 1992 ja sen ainoa uusi kappale oli "I'll Be There", mikä on cover-versio The Jackson 5 -yhtyeen alkuperäisversiosta, ja se nousi Yhdysvaltojen singlelistan sijalle yksi.

Väsyneenä kriitikoiden vihjailuista, ettei hän osannut laulaa yleisön edessä ja että hänen korkeat äänensä olivat vain koneiden tuotosta, Carey päätti vierailla MTV Unplugged -televisio-ohjelmassa, missä hän esitti muun muassa laulunsa "Emotions".

Joulukuussa 1994 RIAA vahvisti, että *MTV Unplugged* -EP oli myynyt kolminkertaista platinaa. Kaiken kaikkiaan levyä on myyty Yhdysvalloissa lähes kolme miljoonaa kappaletta.

## Raidat
# "Emotions" 3:59
# "If It’s Over" 3:47
# "Someday" 3:56
# "Vision of Love" 3:36
# "Make It Happen" 4:09
# "I'll Be There" 4:42
# "Can’t Let Go" 4:35
.nr

**.nr** on Naurun Internet-maatunnus, jota ylläpitää CenpacNet. .gov.nr- ja .edu.nr-tunnuksia lukuun ottamatta rekisteröintirajoituksia ei ole. Rekisteröinnit tehdään toiselle tai kolmannelle asteelle. Tunnus otettiin käyttöön 1998.

## Aiheesta muualla
* IANA .nr whois
Cavalcade (albumi)

__NOTOC__
**Cavalcade** on Catamenian yhdeksäs studioalbumi, joka julkaistiin 26. helmikuuta 2010. Albumilla siirrytään melodisempaan ja vähemmän blast beatteja sisältävään musiikkiin.

## Kappaleet
Kaikki kappaleet kirjoittanut Catamenia, ellei toisin mainittu.

#
#
#
#
#
#
#
#
#
#
#

## Kokoonpano
### Yhtye
* Kari 'Kokkolan Peitsamo' Vähäkuopus – laulu, kitara, äänittäjä, miksaaja, masteroija
* Ari Nissilä – laulu, kitara
* Riku Hopeakoski – kitara
* Toni Kansanoja – bassokitara, laulu
* Mikko Nevanlahti – rummut

### Tuotanto
* REKH – kansikuva, layout
* Vesa Ranta – valokuvat

## Arvostelut
* Imperiumi: 6-/10
* Metaleater.net: B+
* Metal Crypt: 4.25/5
* The Metal Observer: 7.5/10
* Sputnikmusic: 

## Lähteet

## Aiheesta muualla
* 
*
Josefina Bengts

**Maria Josefina Bengts** (1. lokakuuta 1875 Pernaja – 26. lokakuuta 1925 Pernaja) oli suomalainen ruotsin kielellä kirjoittanut kansankirjailija.

Josefina Bengts oli Pernajan Hardomin kylästä kotoisin ollut maatalon tytär. Hän sairastui jo nuorena reumaan ja tämä sairaus esti säännöllisen koulunkäynnin ja raskaampien töiden tekemisen. Bengts oli kuitenkin ahkera kirjojen lukija ja hän hankki lisätietoja myös muun muassa Folkvännen- ja Östra Nyland-lehdistä. Hän aloitti kirjailijan uransa lähettämällä artikkeleita Loviisassa ilmestyneeseen Östra Nylandiin. Bengts teki myös käsitöitä, kehräsi ja värjäsi lankoja sekä keräsi tietoja paikallisesta kansanperinteestä. Hän asui koko ikänsä synnyinkodissaan Pernajan Hardomissa.

Bengts käsitteli kirjoissaan 1800-luvun suomenruotsalaista kansanelämää ja talonpoikaiskulttuuria. Hän käytti kirjakieltä mutta kertomusten henkilöiden repliikit olivat Pernajan murretta. Hän sai useat aiheensa vanhempiensa kertomuksista ja nuoruuden muistelmista. Romaania *Fäderna* pidetään suomenruotsalaisen talonpoikaisromaanin merkittävimpänä teoksena. Häneltä jäi kesken teos joka olisi käsitellyt Suomen sisällissodan tapahtumia Pernajassa. Käsikirjoituksen perusteella hänen yhteiskunnallisia näkemyksiään pidetään ahtaina.

Bengts kuoli pian 50-vuotispäiviensä jälkeen keuhkokuumeen aikaansaamaan tuberkuloosimyrkytykseen.

## Teoksia
* *I nyländska stugor: ur hvardagslifvet*. 1902
* *I nyländska stugor: andra samlingen*. 1906
** ilmestyivät yhteisniteenä 1924
* *Från vargtider och vallpojksår, en samling minnen från forna dagars östra Nyland*. 1915
* *De va´sjutton*, lustspel i en akt. 1917
* *Fäderna*, romaani. 1921
* *När Stampens Maja va ti huvustan*. 1917 (nimimerkillä *Fina Bengts*)

## Palkinnot
* Valtion kirjallisuuspalkinto 1921 

## Lähteet
* 
* Itä-Uudenmaan maakuntakirjailijat : Josefina Bengts 

### Viitteet
Charles Spencer

**Charles Spencer** voi tarkoittaa ainakin seuraavia henkilöitä:

*Charles Spencer, Sunderlandin jaarli (1675–1722), brittiläinen valtiomies
*Charles Spencer, Marlborough’n herttua (1706–1758), brittiläinen kenraali
*Charles Spencer-Churchill, Marlborough’n herttua (1871–1934), brittiläinen konservatiivipoliitikko
*Charles Spencer, Spencerin jaarli (s. 1964), brittiläinen historioitsija ja Walesin prinsessa Dianan veli
Playlist: The Very Best of Mariah Carey

**Playlist: The Very Best of Mariah Carey** on yhdysvaltalaisen pop- ja R&B-laulajan Mariah Careyn kuudes kokoelma-albumi, mikä sisältää sekä julkaistuja, että ennen julkaisemattomia singlejä koko hänen uransa ajalta. Albumi julkaistiin 26. tammikuuta 2010 osana Legacy Recordings -levy-yhtiön *Playlist*-albumisarjaa.

Ero *Playlistin* ja Careyn edellisten kokoelma-albumeiden välillä on se, että aiemmat sisältävät hänen suurimmat hittinsä, kun taas *Playlistille* on koottu myös sellaisia kappaleita, joita ei julkaistu singlenä, mutta jotka olivat silti Careyn mielestä hittejä, kuten "Underneath the Stars".

## Kappaleet
# 
# 
# 
# 
# 
# 
# 
# 
# 
# 
# 
# 
# 
#
Valkosilmätangara

**Valkosilmätangara** (*Mitrospingus cassinii*) on Keski- ja Etelä-Amerikassa tavattava valetangaroihin kuuluva varpuslintu.

## Koko ja ulkonäkö
Kooltaan valkosilmätangara on noin 18&ndash;19&nbsp;cm. Selästään lintu on väritykseltään vaalean tuhkanharmaa ja päälaki on oliivinvihreä. Naama on väriltään selkää tummemman harmaa ja silmän iiris on valkoinen. Vatsastaan valkosilmätangara on kellertävän oliivinvihreä. Lajia ei voi sekoittaa muihin sen levinneisyysalueella tavattaviin lintuihin.

## Levinneisyys ja elinympäristö
Keski-Amerikassa valkosilmätangaraa tavataan Costa Ricassa ja Panamassa. Etelä-Amerikassa se elää Andien länsipuolella Kolumbiassa ja Ecuadorissa. Linnun elinympäristöä ovat purojen ja jokien varsilla sijaitsevat tiheiköt, metsän reunat ja toisinaan myös metsien aukiot. Valkosilmätangaran elinympäristöt sijaitsevat yleensä alle 800 metrin korkeudella merenpinnasta.

## Elintavat
Valkosilmätangarat elävät tiheiköissä äänekkäinä, suurimmillaan 15 yksilön ryhminä. Lajin pesimäkausi kestää helmikuusta toukokuulle. Valkosilmätangaran tukeva kuppimainen pesä sijaitsee kätkettynä aluskasvillisuuden joukkoon.

## Lähteet
Siitonen

**Siitonen** on suomalainen sukunimi. 

Tunnettuja Siitosia:

* Aino Siitonen (s. 1994), seiväshyppääjä
* Armas Siitonen (1883–1952), arkkitehti
* Eva-Riitta Siitonen (s. 1940), kansanedustaja, europarlamentaarikko ja Helsingin kaupunginjohtaja (kokoomus)
* Hanna-Riikka Siitonen (1970–2018), muusikko, laulaja ja näyttelijä
* Hannu Siitonen (s. 1949), keihäänheittäjä ja luontokuvaaja
* Ilkka Siitonen (s. 1965), jalkapallomaalivahti
* Juha Siitonen (s. 1960), metsänhoitaja, entomologi ja Luonnonvarakeskuksen tutkija
* Kaisa Siitonen (s. 1960), juoksija
* Kirsti Siitonen (1951–2020), kielitieteilijä ja kielenopetuksen kehittäjä
* Konstantin Siitonen (1851–1925), kirjallisuuden suomentaja
* Kristiina Siitonen (s. 1974), ringettepelaaja
* Lempi Siitonen, alk. *Pääkkönen* (1937–2025), yleisurheilija
* Matti Siitonen (1942–2021), laulaja, taiteilijanimi Fredi
* Maunu Siitonen (1911–1986), arkkitehti
* Pasi Siitonen (s. 1978), hip hop- ja R&B-muusikko, taiteilijanimi Stig (ennen Stig Dogg)
* Pauli Siitonen (1938–2024), maastohiihtäjä
* Reijo Siitonen (s. 1961), seiväshyppääjä
* Rosamaria Siitonen, *Rosi* (s. n. 1992), poplaulaja ja lauluntekijä
* Sakari Siitonen (1926–2024), arkkitehti
* Simo Siitonen (s. 1961), lääkintäprikaatikenraali ja Puolustusvoimien ylilääkäri
* Tero Siitonen, Pelle Miljoona-yhtyeen basisti
* Tuomo Siitonen (s. 1946), arkkitehti.
.nz

**.nz** on Uuden-Seelannin Internet-maatunnus, jota ylläpitää InternetNZ. Rekisteröinnistä vastaa NZ Registry Services. Kesäkuussa 2009 rekisteröityjä verkkotunnuksia oli yli 360&nbsp;000. Tunnus otettiin käyttöön vuonna 1987.

## Lähteet

## Aiheesta muualla
* IANA .nz whois 
* .CO.NZ, .NET.NZ, .ORG.NZ verkkotunnukset IP-osoitteita
Kultasirppisammal

**Kultasirppisammal** (*Loeskypnum badium*) on palmikkosammalten lahkoon kuuluva elinvoimainen sammal. Sirppisammalten luokittelusta eri sukuihin ja heimoihin on ollut monenlaisia käsityksiä.

## Ulkonäkö
Kultasirppisammal on kullan- tai kuparinruskea, keskikokoinen ja vähähaarainen. Sen lehdet ovat kuperia ja teräväkärkisiä. Niissä on hento keskisuoni, joka ulottuu hieman lehden puoliväliä pidemmälle. Sillä on harvoin itiöpesäkkeitä.

## Levinneisyys
Kultasirppisammal kasvaa pohjoisen pallonpuoliskon viileillä alueilla ja vuoristoissa. Se esiintyy koko Suomessa Etelä-Savoa ja Laatokan-Karjalaa lukuun ottamatta. Pohjois-Suomessa se on yleinen, mutta Etelä-Suomessa harvinainen.

## Elinympäristö
Kultasirppisammal kasvaa keski- ja runsasravinteisilla soilla.

## Lähteet
.om

**.om** on Omanin Internet-maatunnus, jonka rekisteröinnistä vastaa *Oman Network Information Center* ja sponsoroinnista *[[Oman Telecommunications Company]]*. Rekisteröinti edellyttää paikallisuutta. Tunnus otettiin käyttöön 1996.

## Aiheesta muualla
* IANA .om whois
Spencer Davis

**Spencer Davis** (alun perin **Spencer David Nelson Davies**) (17. heinäkuuta 1939 Swansea, Wales – 19. lokakuuta 2020 Los Angeles, Kalifornia) oli walesilais-yhdysvaltalainen rockmuusikko, joka tunnettiin parhaiten perustamastaan The Spencer Davis Groupista.

## Lähteet

## Aiheesta muualla
* Spencer Davisin muistokirjoitus Helsingin Sanomissa
Paraguaynanakonda

**Paraguaynanakonda** eli **etelänanakonda** eli **keltainen anakonda** (*Eunectes notaeus*) on myrkytön kuristajakäärme Etelä-Amerikasta. Se on väriltään keltainen mustin täplin. Päässä sillä on musta tai ruskea nuolea muistuttava kuvio. Paraguaynanakonda on kykenevä kuristamaan kuoliaaksi vesisikoja, suuria kahlaajalintuja ja kaimaaneja. Keltainen anakonda viihtyy vesistöissä ja ruohomailla. Se lisääntyy synnyttämällä 4–20 poikasta.

Paraguaynanakondaa tavataan Etelä-Amerikassa Paraguay-joen valuma-alueella.

Käärme on vihreää sukulaistaan (*Eunectes murinus*) huomattavasti pienempi ja koko onkin useimmiten 1,80–3,7 metrin tietämillä. Koiraat ovat naaraita pienempiä sekä solakampia ja harvoin saavuttavat edes kolmen metrin pituuden. Naaraiden pituus pysyttelee yleensä 2,5–3,7 metrissä.

## Lähteet
* O'Shea M. & Halliday T., 2009, Matelijat ja sammakkoeläimet, Dorling Kindersley & readme.fi, 256 s.
### Viitteet
.pa

**.pa** on Panaman Internet-maatunnus, jota ylläpitää NIC-Panama. Myös Yhdysvaltojen Pennsylvania käyttää jonkin verran tunnusta. Tunnus otettiin käyttöön 1994.

## Aiheesta muualla
* IANA .pa whois
Lettosirppisammal

**Lettosirppisammal** (*Scorpidium cossonii*) on palmikkosammalten lahkoon kuuluva elinvoimainen sammal. Sirppisammalten luokittelusta eri sukuihin ja heimoihin on ollut monenlaisia käsityksiä.

## Ulkonäkö
Lettosirppisammal on säännöllisesti haaroittuva sammal, jonka lehdet ovat sirppimäiset. Se on yleensä väriltään kellanvihreä, ja sen lehtien keskisuonet ovat punaruskeat. Sillä on harvoin itiöpesäkkeitä. Se muistuttaa ulkonäöltään rimpisirppisammalta.

## Levinneisyys ja elinympäristö
Lettosirppisammal kasvaa pohjoisella ja eteläisellä pallonpuoliskolla, lauhkealta vyöhykkeeltä tundralle. Se esiintyy koko Suomessa. Lettosirppisammal kasvaa runsasravinteisilla soilla.

## Lähteet
The Ballads

**The Ballads** on yhdysvaltalaisen laulajan Mariah Careyn viides kokoelma-albumi. Albumi sisältää joitakin Careyn parhaiten menestyneitä balladeja hänen koko uransa ajalta. *The Ballads* julkaistiin kansainvälisesti loppuvuodesta 2008 ja Pohjois-Amerikassa tammikuussa 2009.

Blogcritics kirjoitti albumin olevan erityyppinen Mariah Careyn julkaisu, ja että ilman nopeampia ja hip hop -tyylisiä lauluja albumi on pehmeämpi ja keskittyy Careyn parhaaseen ominaisuuteen eli ääneen. Allmusic taas totesi, että *The Ballads* on suuria rakkauslauluja isolla äänellä laulettuna.

## Kappaleet
# Hero
# Vision of Love
# Without You
# Always Be My Baby
# My All
# How Much (feat. Usher)
# Dreamlover
# Thank God I Found You (Make It Last Remix feat. Joe & Nas)
# The Roof (Back in Time)
# One Sweet Day (feat. Boyz II Men)
# Anytime You Need a Friend
# I'll Be There
# I Still Believe
# Reflections (Care Enough)
# Open Arms
# Against All Odds (Take a Look at Me Now) (feat. Westlife)
# Endless Love
# All I Want for Christmas Is You

## Arviot
* Allmusic: 

## LoveSongs

*LoveSongs* on Mariah Careyn kokoelma-albumi, mikä on *The Ballads* -albumin uudelleen julkaistu versio ja se julkaistiin vain Isossa-Britanniassa ystävänpäivän kunniaksi 8. helmikuuta 2010. Albumilla olevat kappaleet ovat samat kuin *The Ballads* -albumin "All I Want for Christmas Is You" kappaletta lukuun ottamatta.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Uhrikivenkadun kuppikivi (Hämeenlinna)

**Uhrikivenkadun kuppikivi** on Hämeenlinnan Kaurialassa kiven mukaan nimetyn Uhrikivenkadun varrella sijaitseva suuri kivi, jonka pintaan on rautakaudella kaiverrettu kuppeja. Kiven laella on laskettu olevan 136–139 kuppia. Samalla alueella on sijainnut toinen 1940-luvun rakennustöissä hävitetty pienempi kuppikivi.   

Uhrikivenkadun kuppikiveä usein sanotaan Suomen suurimmaksi uhrikiveksi, mutta esimerkiksi Hämeenlinnan kaupungin nykyisellä alueella Hauhon Hovikartanon mailla oleva kivi on huomattavasti suurempi. Kanta-Hämeen uhrikivistä Uhrikivenkadun kuppien lukumäärä on ehkä suurin. Kaikkiaan Hämeenlinnan kaupungin nykyiseltä alueelta tunnetaan nykyisin 33 kuppikiveä sekä kaksi miekanhiontakiveä.

Kuppikiven päällä oleviin kuoppiin eli kuppeihin on arveltu laitetun  uhriksi esimerkiksi viljaa sadon parantamisen toivossa.

## Uhrikiven siirto vuonna 2010
Alkuperäisessä sijainnissaan, Uhrikivenkatu 11:ssä sijaitsevan autoliikkeen pihalla, kuppikivi oli pitkään puristuksissa ja piilossa rehevän pensaikon keskellä, minkä johdosta se Museoviraston päätöksellä siirrettiin 27.9.2010 vajaan sadan metrin päähän Uhrikivenkadun ja Matintien kulmaukseen näkyvämmälle paikalle. Kiven siirto herätti paljon vastustusta, mutta siirtämisen myötä kiven suojelu, hoito ja nähtävyyskäyttö ovat parantuneet muinaismuistolain edellyttämällä tavalla.

## Katso myös
* Kullin pyhä kivi, Varblan kunta, Viro
* Pyhä kivi
* Seita

## Lähteet

## Aiheesta muualla
* Turun maakuntamuseon ystävät ry: Kaivaukset 
* Uhrikivi muinaisjäännösrekisterissä
Rimpisirppisammal

**Rimpisirppisammal** (*Scorpidium revolvens*) on palmikkosammalten lahkoon kuuluva elinvoimainen sammal. Sirppisammalten luokittelusta eri sukuihin ja heimoihin on ollut monenlaisia käsityksiä.

## Ulkonäkö
Rimpisirppisammal on säännöllisesti haaroittuva ja aika isokokoinen sammal. Se on yleensä punertava ja sen lehdet ovat sirppimäiset ja niissä on vahva keskisuoni. Sillä on melko usein itiöpesäkkeitä. Se muistuttaa ulkonäöltään lettosirppisammalta.

## Levinneisyys
Rimpisirppisammal kasvaa pohjoisella ja eteläisellä pallonpuoliskolla, lauhkealta vyöhykkeeltä tundralle. Se esiintyy koko Suomessa yleisenä.

## Elinympäristö
Rimpisirppisammal kasvaa keski- ja runsasravinteisilla soilla.

## Lähteet
Vsevolod Kotšetov

**Vsevolod Anisimovitš Kotšetov** (, 4. helmikuuta (J: 22. tammikuuta) 1912 Novgorod, Venäjä – 4. marraskuuta 1973 Moskova, Neuvostoliitto) oli venäläinen neuvostokirjailija.

Vsevolod Kotšetov syntyi talonpoikaisperheeseen. Hän opiskeli maatalousopistossa, työskenteli agronomina ja lehtimiehenä. Vuosina 1953–1955 hän toimi Neuvostoliiton kirjailijaliiton Leningradin osaston sihteerinä, vuodesta 1954 lähtien kirjailijaliiton hallituksen jäsenenä, vuosina 1955–1959 *[[Literaturnaja gazeta]]n* ja vuosina 1961–1973 *[[Oktjabr (kirjallisuuslehti)|Oktjabr]]*-kirjallisuuslehden päätoimittajana. NKP:hen hän liittyi vuonna 1944.

Kotšetov oli yksi merkittävimmistä poststalinistisista kirjallisuusideologeista. Kirjailijana hän tuli tunnetuksi kolmea laivanrakentajasukupolvea kuvaavalla romaanilla ”Žurbinin perhe” (*Žurbiny*, 1952), jonka pohjalta on kuvattu Josif Heifitsin ohjaama elokuva ”Rautakourat” (*Bolšaja semja*, 1954). Hänen teoksilleen on ominaista primitiivinen luokkakantaisuus ja taiteellinen kyvyttömyys.

Kirjailija on palkittu kahdella Leninin kunniamerkillä sekä lokakuun vallankumouksen ja punaisen lipun kunniamerkeillä. Sairastuttuaan vakavasti hän teki itsemurhan.

## Suomennettu teos
* *Zhurbinin perhe*. Suom. Tauno Haapalainen. Petroskoi: Karjalais-suomalaisen SNT:n valtion kustannusliike, 1956.
* *Elämä ojentaa* (*Sekretar obkoma*), suom. Uljas Vikström, Moskova, Petroskoi: Edistys 1965

## Lähteet
Nadežda Obuhova

**Nadežda Andrejevna Obuhova** (, 6. maaliskuuta (J: 22. helmikuuta) 1886 Moskova – 15. elokuuta 1961 Feodosija) oli venäläinen laulajatar (mezzosopraano).

Nadežda Obuhova syntyi aatelisperheeseen. Hän valmistui Moskovan konservatoriosta ja työskenteli sen jälkeen konserttilaulajana sekä vuosina 1916–1943 Bolšoi-teatterin solistina. Obuhova oli aikansa suosituimpia oopperaosien, romanssien ja laulujen esittäjiä. Hänen äänensä oli harvinaisen tunteikas, rikassointinen ja kaunis. Hänen parhaimpia osiaan olivat Ljubaša Rimski-Korsakovin *Tsaarin morsiamessa*, Marfa Musorgskin *[[Hovanštšina]]ssa* sekä Bizet’n Carmen.

Vuonna 1937 Obuhova sai Neuvostoliiton kansantaiteilijan arvonimen. Hänet on palkittu Leninin kunniamerkillä. Vuonna 1943 hän sai Stalin-palkinnon.

## Lähteet
LVM

**LVM** voi tarkoittaa seuraavia:

* LVM, Liikenne- ja viestintäministeriö
* LVM, *Logical Volume Management*, looginen taltiohallinta, tiedostojärjestelmien hallinta
* LVM, Logical Volume Manager, Linuxissa oleva taltionhallintatoteutus
Vilhelm Rosenqvist

**Wilhelm Theodor (Vilhelm Teodor, V. T.) Rosenqvist** (14. lokakuuta 1856 Lapinjärvi – 26. lokakuuta 1925 Helsinki) oli suomalainen kouluneuvos, professori, valtiopäivämies ja ruotsalaisen kansanpuolueen kansanedustaja.

Rosenqvistin vanhemmat olivat kappalainen Gustaf Ulrik Rosenqvist ja Amalia Wallgrén. Hän pääsi ylioppilaaksi Porvoon lukiosta 1876 ja valmistui filosofian kandidaatiksi 1881, maisteriksi 1882 sekä suoritti tutkinnon jumaluusopillisissa aineissa 1886. Hän teki opintomatkoja Skandinavian maihin ja Saksaan. Rosenqvist toimi uskonnon opettajana helsinkiläisissä kouluissa 1881–1887. Hän oli Vaasan ruotsalaisen lyseon uskonnon, logiikan ja ruotsin kielen lehtori 1887–1898 sekä lyseon rehtori 1895–1898. Rosenqvist toimi sittemmin Helsingin ruotsalaisessa normaalilyseossa uskonnon yliopettajana 1898–1918 ja normaalilyseon rehtorina 1900–1918. Hän oli kouluneuvos 1918–1923 ja kouluhallituksen ruotsalaisen osaston päällikkö 1920–1923. Rosenqvist toimi lisäksi Suomen kasvatusopillisen yhdistyksen aikakauskirjan päätoimittajana 1900−1925, otti osaa ruotsalaisen kirjallisuuden seuran toimintaan ja oli Finland-lehden avustajana. Rosenqvist sai Helsingin yliopiston teologian kunniatohtorin arvon 1907 ja professorin arvonimen 1920. Hän oli säätyvaltiopäivillä pappissäädyn edustaja 1899, 1900, 1904 ja 1905. Rosenqvist oli myös RKP:n kansanedustaja 1907–1909, edustaen Turun läänin eteläistä vaalipiiriä. Hän toimi myös RKP:n eduskuntaryhmän puheenjohtajana. Rosenqvist oli lisäksi kirkolliskokouksen jäsen ja toimi kaupunginvaltuutettuna Vaasassa ja Helsingissä. Hän oli suuren koulukomitean sekä yksityiskoulukomitean jäsenenä. 

Rosenqvist julkaisi Jaakko Gummeruksen kanssa kirkkohistorian oppikirjan (1904), josta otettiin lukuisia painoksia sekä suomeksi että ruotsiksi, samoin kuin elämäkerrat *Gabriel Mauritz Waenerberg* (1911) ja *Frans Ludvig Schauman I-II* (1927-1928, Alfons Takolanderin viimeistelemä). Lisäksi hän julkaisi tutkielmia mm. Runebergista (1904, 1922), Stenbäckistä (1912) ja Topeliuksesta (1918) virsirunoilijoina sekä historiikin *Svenska Normallyceum 1864-1914* (1915).

Rosenqvist oli naimisissa vuodesta 1886 Anna Emilia Alexandra Wahlfeltin (k. 1938) kanssa. Hänen veljensä oli G. G. Rosenqvist.

## Lähteet
* 
* 

### Viitteet

## Aiheesta muualla
* Vilhelm Rosenqvistin elämäkerta Kansallisbiografiassa (maksullinen artikkeli)
Stark (kauppaketju)

**Stark** on Suomessa toimiva puu- ja rakennustarvikkeita myyvä myymäläketju, joka syntyi kun Starkki ja Puukeskus fuusioituivat 2014. Uusi nimi Stark otettiin käyttöön maaliskuussa 2015. Stark-ketjulla on 27 toimipistettä ympäri Suomen ja noin 1 100 työntekijää. Starkin omistaa tanskalainen Stark Group, joka on puolestaan CVC Capital Partnersin omistuksessa.

## Historia
Starkin historia juontaa Viipurissa vuonna 1868 perustettuun Starckjohann & Co -yhtiöön. 1990-luvun rakennuslaman seurauksena Starckjohann-Telkon Starkki-toimiala yhtiöitettiin ja myytiin tanskalaiselle Danske Traelast A/S:lle (DT) vuonna 2000. Vuonna 2003 Danske Traelast puolestaan myytiin sijoitusyhtiö CVC:lle sekä toimivalle johdolle. Brittiläinen Wolseley ltd osti DT-yhtiön vuonna 2008. Vuonna 2014 DT Groupin omistama Starkki osti Puukeskuksen. 1. elokuuta 2014 Starkki- ja Puukeskus-yhtiöt sulautuivat Puukeskus Holding Oy:öön, ja yhtiön nimi muutettiin DT Finland Oy:ksi. Starkki ja Puukeskus jatkoivat DT Finland Oy:n itsenäisinä toimialoina, kunnes maaliskuussa 2015 Puukeskus ja Starkki yhdistyivät Stark-brändin alle. Marraskuussa 2017 kerrottiin, että brittiläinen pörssiyhtiö Ferguson, entinen Wolseley, myy Stark Groupin amerikkalaiselle pääomasijoitusyhtiö Lone Star Fundsille. CVC Capital Partners osti STARK Groupin vuonna 2021.

## Lähteet
* Tietoa Starkista
### Viitteet

## Aiheesta muualla
* Yrityksen kotisivut
* https://www.porssitieto.fi/poistuneet/starckjohann.shtml
Herman Hakulinen

**Johan Herman (J. H.) Hakulinen** (28. marraskuuta 1866 Tohmajärvi – 11. marraskuuta 1928 Helsinki) oli suomalainen kansanopiston johtaja, valtiopäivämies ja suomalaisen puolueen kansanedustaja.

Hakulisen vanhemmat olivat maanviljelijä, maakauppias Pekka Hakulinen ja Anna Riitta Haaranen. Hän pääsi ylioppilaaksi Jyväskylän lyseosta 1885 ja valmistui filosofian kandidaatiksi 1892. Hakulinen toimi Pohjois-Karjalan kansanopiston johtajana 1895–1928. Hän omisti vuodesta 1899 Niittylahden tilan Kiihtelysvaarassa. Hakulinen johti Niittylahden puutarhakoulua 1899–1918 ja Niittylahden kasvitarha- ja keittokoulua 1904–1928.

Hakulinen osallistui valtiopäiville talonpoikaissäädyssä Pielisjärven tuomiokunnan edustajana 1904–1905. Hän oli kansanedustajana 1907–1908 edustaen Kuopion läänin itäistä vaalipiiriä. Hakulinen toimi Kontiolahden ja Kiihtelysvaaran kuntakokousten puheenjohtajana sekä Pohjois-Karjalan maanviljelysseuran ja Pohjois-Karjalan nuorisoseuran esimiehenä. Hän oli myös kirkolliskokouksen jäsen.

Herman Hakulinen oli naimisissa vuodesta 1896 Heleena Sofia Ryynäsen kanssa.

## Teoksia
* *Pohjois-Karjalan kansanopisto : Ensimmäinen vuosikymmen 1895-1905*. Pohjois-Karjalan Kirjapaino-osakeyhtiö, Joensuu 1906

## Lähteet
* 
* 

### Viitteet
Kiviniemen hallitus

**Kiviniemen hallitus** oli Suomen tasavallan 71. hallitus, joka hallitsi 22. kesäkuuta 2010 – 22. kesäkuuta 2011 eli päivälleen yhden vuoden ajan. Hallituksen pääministerinä toimi keskustan puheenjohtaja, kansanedustaja Mari Kiviniemi. Hallitukseen kuuluivat keskusta, kokoomus, vihreä liitto ja ruotsalainen kansanpuolue.

Hallitus muodostettiin, koska keskustan puheenjohtajuudesta luopunut Matti Vanhanen erosi pääministerin tehtävästä. Keskustan uudeksi puheenjohtajaksi valittu Mari Kiviniemi nimitettiin uudeksi pääministeriksi.

Hallituksen kokoonpano oli sama kuin Vanhasen II hallituksen sillä erolla, että pääministeriksi nousseen Mari Kiviniemen tilalle hallinto- ja kuntaministeriksi nimitettiin Tapani Tölli.

## Ministerit

## Lähteet

## Aiheesta muualla
*
Maremmanajokoira

**Maremmanajokoira** () on italialainen koirarotu. Nykyisin se on Italian suosituin kotimainen rotu.

## Ulkonäkö
Toscanalaiset kasvattajat ovat valinneet koiria metsästyskykyjen perusteella, minkä vuoksi niiden ulkomuoto on hyvin vaihteleva. Uroksen säkäkorkeus on 48–54 cm ja nartun 46–52 cm. Paino vaihtelee 13–23 kg:n välillä. Karvapeite on sileää tai karkeaa ja väri voi olla ruskea, musta ruosteenruskein merkein tai juovikas. Valkoiset merkit ovat yleisiä, mutta koira voi olla myös yksivärinen.

## Alkuperä
Rotu on kotoisin Maremmien rannikkotasangoilta Toscanasta. Sitä käytetään villisian metsästykseen. Italian kennelliitto ENCI on hyväksynyt rodun. Se on rekisteröinyt 6600 koiraa ja rotu oli vuonna 2009 Italian kolmanneksi runsaslukuisin. Vielä vuonna 2017 se oli Italian suosituin kotimainen rotu.
Vuonna 2018 myös kansainvälinen kennelliitto FCI tunnusti rodun.

## Lähteet

## Aiheesta muualla
*Suomenkielinen rotumääritelmä
*Segugio Maremmano, kuvien kanssa
*Segugio Maremmano breeder, kuvien kanssa 
*Segugio Maremmano
*Italialainen kasvattaja  (it)
*Italian Kennelliitto hyväksyy rodun 
*Segugio Maremmano -metsästys
*Segugio Maremmano ja sen piirteet (it)
Eric Braeden

**Eric Braeden** (syntyjään **Hans-Jörg Gudegast**, s. 3. huhtikuuta 1941 Bredebek, Saksa) on saksalaissyntyinen elokuva- ja televisionäyttelijä, joka parhaiten tunnetaan roolista Victor Newmanina draamasarjassa *[[Tunteita ja tuoksuja]]*. Braeden voitti Daytime Emmy -palkinnon vuonna 1998 draamasarjan päänäyttelijänä. Braeden näytteli James Cameronin *[[Titanic (vuoden 1997 elokuva)|Titanicissa]]* miljonääriä John Jacob Astor IV.

## Aiheesta muualla

* Viralliset kotisivut
* 
*
Alex ja pelon aika

**Alex ja pelon aika** on vuonna 2006 ilmestynyt Marja-Leena Tiaisen kirjoittama nuortenromaani. Tiainen sai kirjastaan Savonia-palkinnon ja koko Alex-trilogiasta Anni Swan -palkinnon 2009.Kirja sai kaksi jatko-osaa, *[[Alex, Aisha ja toivon aika]]* sekä *[[Alex, Aisha ja Sam]]*, mutta jatko-osat keskittyvät enemmän kuvaamaan pakolaislasten elämää kuin elämää kadulla.

## Juoni

Kirja kertoo Alex-nimisestä pojasta, joka asuu isänsä ja veljensä kanssa kuvitteellisessa Kaksoisvuortenmaan valtiossa. Kirjan alussa Alexin perheen elämä muuttuu, kun hänen kotikaupinkinsa keskustassa räjähtää paikallisen oppositiopuolueen virittämä pommi ja hänen puolueeseen kuuluva veljensä pakenee maasta. Myöhemmin Alexin isä joutuu kuulusteluselliin ja Alex ajautuu kadulle. Alex selviytyy kadulla muiden katulasten kanssa ja kohtaa monenlaisia vaaroja ja ongelmia. Kirjan lopussa Alex matkustaa pakolaisena pois kotimaastaan.

## Lähteet

## Aiheesta muualla
* Kirjan esittely Tammen sivuilla 
* Maili Öst, Alex ja pelon aika, Iilimato
Cammy

**Cammy** () on Capcomin luoma videopelihahmo *[[Street Fighter (pelisarja)|Street Fighter]]* -pelisarjassa. Se teki ensi esiintymisensä ''Super Street Fighter II'':ssa vuonna 1993.

## Vastaanotto
Cammy oli listattu vuonna 2008 sijalle kolme IGN-sivuston laatiman 25 parasta *Street Fighter* -hahmoa. GameDaily-sivusto listasi Cammyn sijalle seitsemän laatimassaan kautta-aikain 20 parasta *Street Fighter* -hahmoa.

## Lähteet
Luettelo The Legend of Zelda -julkaisuista

***The Legend of Zelda*** on toimintaseikkailua ja korkeaa fantasiaa yhdistelevä videopelisarja, jota kehittää ja julkaisee Nintendo. Pelisarjan on luonut arvostettu pelisuunnittelija Shigeru Miyamoto. Pelaaminen koostuu toiminnasta, seikkailusta, pulmien ratkonnasta, roolipelaamisesta, ja ajoittaisesta tasohyppelystä, hiiviskelystä ja kisaamisesta.

*The Legend of Zeldaa* pidetään eräänä maailman vaikutuksellisimmista pelisarjoista. Sarjan pelejä oli vuoden 2007 lokakuuhun mennessä myyty yli 47 miljoonaa kappaletta. Pelisarjaa on myös tuotteistettu: lelujen lisäksi siitä on tehty myös piirros-, manga- ja sarjakuvasarjoja. 

## Videopelit
### Pääsarjan pelit

Lisäksi vuonna 1989 Nintendo julkaisi Zelda-nimisen Game & Watch -elektroniikkapelin. Peleistä on myös tehty useita remake-versioita sekä yksi kokoelma.

### Uudelleenjulkaisut
*The Legend of Zelda: Link's Awakening DX (Game Boy Color, 1998)
*The Legend of Zelda (Game Boy Advance, 2004 Classic NES Series)
*Zelda II: The Adventure of Link (Game Boy Advance, 2004 Classic NES Series)
*The Legend of Zelda: A Link to the Past (Pelin *Four Swords* mukana, Game Boy Advance, 2002)
*The Legend of Zelda: Ocarina of Time (Master Quest, Suomessa pelin *Wind Waker* mukana 2003)
*The Legend of Zelda: Collector's Edition (GameCube, 2003)

### Spin-off-pelit

Zelda-pelejä on julkaistu myös edesmenneelle *Philips CD-i* konsolille. Nämä pelit poikkesivat alkuperäisistä ja niitä ei lasketa pelien kronologiaan. Pelejä julkaistiin yhteensä kolme, mutta Nintendo ei osallistunut niiden tuottamiseen, ja niitä pidetään fanien keskuudessa lähinnä vitsinä.
* (CD-i, 1993)
* (CD-i, 1993)
*Zelda's Adventure (CD-i, 1995)

## Lähteet

## Aiheesta muualla
*Viralliset kotisivut
Klooriprotikseeni

**Klooriprotikseeni** on tyypillinen antipsykoottinen lääke eli neurolepti, joka kuuluu tioksaaniluokkaan. Se oli luokkansa ensimmäinen syntetisoitu lääkeaine. Lääkkeen toi markkinoille lääkeyhtiö Lundbeck vuonna 1959. Suomessa myyntilupa on klooriprotikseenia sisältävällä lääkevalmisteella Truxal.

## Käyttötarkoitus

Klooriprotikseenin pääasiallinen käyttötarkoitus on psykoosien, skitsofrenian ja bipolaarisen mielialahäiriön akuuttien maniavaiheiden hoito.

Muita käyttötapoja ovat pre-ja postoperatiivinen ahdistuneisuus ja unettomuus, voimakas pahoinvointi / oksentaminen (sairaalassa oleville potilaille), klooriprotikseeni myös lieventää SSRI-lääkkeiden käytön yhteydessä esiintyvää ahdistusta. Lääke myös lieventää alkoholin ja opioidien käytön jälkeisiä vieroitusoireita.

Sitä voidaan myös käyttää lieventämään ärtyneisyyttä, aggressiivisuutta ja unettomuutta lapsipotilailla joilla ei esiinny psykoottisia oireita.

Eräänä erityisindikaationa on myös ankaran kivun adjuvanttihoito, lääke vahvistaa varsinaisten kipulääkkeiden vaikutusta. Lääkettä myydään 15, 25 ja 50&nbsp;mg:n tabletteina.

Lääkeaineen antipsykoottiset ominaisuudet ovat melko lähellä klooripromatsiinia, myös klooriprotikseeni on sangen sedatiivinen. Erona edelliseen saattaa olla suurempi psykoaktiivinen sekä anksiolyyttinen lääkitysvaikutus, jolla tähdättäneen lieventämään skitsofrenian nk. negatiivioireita.

## Sivuvaikutukset

Klooriprotikseeni aiheuttaa tyypillisten ensimmäisen polven neuroleptien tavoin pahanlaatuisen neuroleptioireyhtymän riskin ohella mahdollisesti ekstrapyramidaalisia oireita ja suun ja limakalvojen kuivumista, sydämentykytysta (takykardiaa) sekä allergisia ihottumia: lääkekuurin aikana olisi suojauduttava auringonvalolta. Sama varotoimi koskee myös klooripromatsiinia. Lähdeteos kuvaa ekstrapyramidaalioireiden vaaran vähäisinä.

## Lähteet

## Aiheesta muualla
*PubChem: Chlorprothixene 
*DrugBank: Chlorprothixene 
*KEGG: Chlorprothixene 
*ChemBlink: Chlorprothixene
.pe

**.pe** on Perun Internet-maatunnus, jonka rekisteröinnistä vastaa NIC PE ja sponsoroinnista *Red Científica Peruana*. Rekisteröintirajoituksia ei ole lukuun ottamatta joitakin nimirajoituksia toisen asteen tunnuksille. Tunnus otettiin käyttöön 25. marraskuuta 1991.

## Aiheesta muualla
* IANA .pe whois
Stéphane Mbia

**Stéphane Mbia Etoundi** (s. 20. toukokuuta 1986 Yaoundé, Kamerun) on kamerunilainen jalkapalloilija, joka edustaa turkkilaista Trabzonsporia.

## Ura
Stéphane aloitti pelaajauransa tunnetussa Kadji Sports Academyssa Doualassa, Kamerunissa. Siellä pelasivat mm. Samuel Eto'o, Carlos Kameni ja Eric Djemba Djemba. Vuonna 2004 Mbia muutti Ranskaan ja liittyi Rennesiin.

Mbia nousi Rennesin ykkösjoukkueeseen vuonna 2005-2006 ja pelasi runsaasti otteluita. Hänen ensimmäinen maalinsa syntyi marraskuussa 2006 mestareita Olympique Lyonnais:ia vastaan. 14. heinäkuuta Mbia siirtyi Rennesistä Marseilleen 10,4 miljoonan siirtosummalla. 2009-2010 kaudella Mbia oli mukana voittamassa Ranskan mestaruutta: kauden keskivaiheista lähtien häntä alettiin peluuttaa keskuspuolustajana. Uudestaanasemointi oli menestys ja hän sai pelata kauden loppuun saakka keskuspuolustajana.

Mbia somi kahden vuoden sopimuksen Queens Park Rangersin kanssa 31.8.2012.

### Kansainvälinen ura

Stéphane kuului Kamerunin joukkueeseen vuoden 2003 FIFAn U-17 MM-kilpailuissa, jotka pidettiin Suomessa. Kamerun kuitenkin putosi jo lohkovaiheessa.

Maajoukkuedebyyttinsä Mbia teki vuonna 2005. Hän kuului joukkueeseen vuonna 2008 Afrikan-mestaruuskilpailuissa, kun kisat pidettiin Ghanassa. Mbia iski kaksi maalia Tunisiaa vastaan välierissä.

Mbia kuului Kamerunin kokoonpanoon 2008 olympialaisissa. Hän pelasi neljä ottelua ja teki yhden maalin.

## Lähteet
*Stéphane Mbian profiili, tilastot ja kuvat 

## Aiheesta muualla
Jevgeni Artjuhin (jääkiekkoilija)

**Jevgeni Jevgenjevitš Artjuhin** (, s. 4. huhtikuuta 1983 Moskova, Venäjän SFNT, Neuvostoliitto) on venäläinen jääkiekkoilija.

Artjuhin tunnetaan kovaotteisesta pelityylistään. Hän taklaa voimakkaasti ja ottaa herkästi jäähyjä.

Entinen joukkuetoveri Teemu Selänne on luonnehtinut Artjuhinia voimakkaimmaksi pelaajaksi, jonka kanssa on pelannut.

## Ura
Tampa Bay Lightning varasi Artjuhin vuonna  numerolla 94. Ensimmäisen NHL-ottelunsa Artjuhin pelasi kuitenkin vasta kaudella , Tampa Bayssa. Pelattuaan kaksi kautta Venäjällä Artjuhin palasi kaudeksi  Tampaan. Kaudeksi  Artjuhin siirtyi Anaheim Ducksiin, josta ura jatkui kesken kauden Atlanta Thrashersiin. Vaihdossa Anaheim sai kanadalaisen Nathan Oystrickin. Sittemmin Jevgeni Artjuhin on palannut Venäjälle.

Artjuhin pelasi vuonna 2003 järjestetyissä nuorten maailmanmestaruuskilpailuissa, jossa Venäjä voitti kultaa.

## Tilastot

## Lähteet

* 
* 
*
Test Drive Unlimited 2

**Test Drive Unlimited 2** on Eden Gamesin kehittämä ja Atarin julkaisema ajopeli. Peli on julkaistu vuonna  PlayStation 3:lle, Windowsille ja Xbox 360:lle.

Peli oli Atarin ilmoituksen mukaan tarkoitus julkaista 24. syyskuuta 2010. Todellinen julkaisu tapahtui myöhemmin.

Peli on seuraaja *[[Test Drive Unlimited]]* -pelille.

## Pelaaminen
Peli on avoimen pelimaailman peli.

Peli sijoittuu Ibizan ja Oahun saarille, joista jälkimmäinen avataan hieman pelin alun jälkeen.

## Vastaanotto
Peli on saanut GameSpotin arvostelussa arvosanaksi 7/10. Peli on saanut Eurogamerin arvostelussa arvosanaksi 7/10.
Peli on saanut IGN:n arvostelussa arvosanaksi 5.5/10.

## Lähteet

## Aiheesta muualla
* 
* Pelin viralliset kotisivut
DVB-RCS

**DVB-RCS** (*Digital Video Broadcast - Return Channel via Satellite*) on DVB-standardi, joka määrittelee satelliittivälitteisten internetyhteyksien ja muiden datapalveluiden paluukanavan toteutuksen. DVB-RCS on kuvattu ETSI-standardissa EN 301 790. Yhteyden muodostamiseen käytettävä lautasantenni on tyypillisesti halkaisijaltaan 1&ndash;2&nbsp;metriä. Standardista on myöhemmin julkaistu uusi versio DVB-RCS+M, joka tuo muun muassa mahdollisuuden mobiilikäyttöön. DVB-RCS luotiin avoimessa ympäristössä, johon jokainen DVB-jäsen saattoi osallistua. Kommunikaatiojärjestelmä laadittiin vuonna 1999 ja sen laati DVB Foundation.

## Lähteet
Ljubov Orlova

**Ljubov Petrovna Orlova** (, 11. helmikuuta (J: 29. tammikuuta) 1902 nykyisen Moskovan alueen Zvenigorod – 26. tammikuuta 1975 Moskova) oli yksi 1930–1940-lukujen suosituimmista neuvostoliittolaisista elokuvanäyttelijättäristä.

Ljubov Orlova opiskeli Moskovan konservatoriossa ja teatteriopistossa. Vuosina 1926–1933 hän työskenteli Nemirovitš-Dantšenkolle nimetyssä musiikkiteatterissa. Valtavan suosion hänelle toivat roolit Grigori Aleksandrovin ohjaamissa musiikkielokuvissa ”Iloiset pojat” (*Vesjolyje rebjata*, 1934), ”Sirkus” (*Tsirk*, 1936), *Volga-Volga* (1938), ”Valoisa tie” (*Svetlyi put*, 1940) ja ”Kevät” (*Vesna*, 1947).

Vuodesta 1955 lähtien Orlova työskenteli Mossovetille nimetyssä teatterissa. Hänet on palkittu Leninin kunniamerkillä. Vuosina 1941 ja 1950 hän sai Stalin-palkinnon. Vuonna 1950 hänelle myönnettiin Neuvostoliiton kansantaiteilijan arvonimi.

## Lähteet

## Aiheesta muualla

* Ljubov Orlovalle omistettu sivusto ,
216 Kleopatra

**216 Kleopatra** on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. Palisa vuonna 1880. Nimensä asteroidi sai Egyptin kuningatar Kleopatra VII:n mukaan.

## Ominaisuudet
Kleopatra on M-tyypin asteroidi, joka muistuttaa muodoltaan luuta. Sitä onkin kutsuttu nimellä *the “dog-bone” asteroid* (engl.), suomeksi käännettynä nimi tarkoittaa “koiran luu” asteroidia. Pikkuplaneetta koostuu kahdesta toisiaan kiertävästä osasta, jotka ovat liittyneet toisiinsa yhdeksi kappaleeksi. Kleopatra on siis kontaktikaksoisasteroidi, eikä oikea kaksoisasteroidi. 

Kleopatran mitat ovat noin 217 x 94 x 81 km ja sen systeemin massa on 4,64 ± 0,02 × 1018 kg. Kleopatran keskitiheys on 3,6 ± 0,4 g/cm3, eli sen sisuksesta on noin 30 - 50% tyhjää tilaa. Se on siis löyhä kivikasamainen kappale. Kleopatra on luultavasti muodostunut törmäyksen seurauksena.

## Kuut
Kleopatralla on kaksi pientä kuuta, jotka kiertävät sen ympäri. Niiden nimet ovat Alexhelios ja Cleoselene, kuningatar Kleopatran lapsien mukaan. Kuut löydettiin jo vuonna 2008, mutta ne saivat nimensä vasta paljon myöhemmin.  Cleoselene on kuista sisempi. Se on läpimitaltaan noin 3 kilometrinen. Alexhelioksen läpimitta on noin 5 km. Kleopatran järjestelmä on vasta kolmas löydetty kahden pienen kuun järjestelmä asteroidivyöhykkeellä.

## Lähteet
*JPL Small-Body Database Browser: 216 Kleopatra 
*Two Companions Found Near Dog-Bone Asteroid  
*Satellites and Companions of Minor Planets 
*IAUC 8980: S/2008 (216) 1, S/2008 (216) 2; P/2008 R1; 205P 
* 
*Moons Around Asteroid Reveal a Giant Rubble Pile 
*The MINOR PLANET CIRCULARS/MINOR PLANETS AND COMETS (2011 FEB. 18) 
*(216) Kleopatra, Alexhelios, and Cleoselene 
*Triplicity and physical characteristics of Asteroid (216) Kleopatra 

### Viitteet
Slovakian alle 20-vuotiaiden jääkiekkomaajoukkue

**Slovakian alle 20-vuotiaiden jääkiekkomaajoukkue** edustaa Slovakiaa alle 20-vuotiaiden jääkiekkomaaotteluissa, muun muassa nuorten maailmanmestaruuskilpailuissa.

## Historiaa
### Seurajoukkueena
Maajoukkue pelasi myös Slovakian Extraligaa kaudesta 2007–2008 lähtien kauteen 2018–2019 saakka. Se otti myös kaudesta 2015–2016 alkaen osaa Slovakian toiseksi ylimmän sarjatason runkosarjaotteluihin. Joukkue pelasi kotiottelunsa Púchovissa ja sen nimi vaihtui vuosien mittaan siten, että kaudella 2007–2008 se oli **HK VSR SR 20** ja kausina 2008–2012 **HK Orange 20**. Kaudesta 2012–2013 alkaen lisänimiä ei enää käytetty.

### Maailmanmestaruuskilpailuissa
Vuoden 2023 maailmanmestaruuskilpailuiden puolivälierässä Slovakia kohtasi kisojen suurimman ennakkosuosikin, kisaisäntä Kanadan. Slovakia nousi kahden maalin takaa 3–3-tilanteeseen, ja ottelu eteni jatkoajalle. Jatkoajalla Servac Petrovsky oli jo tehdä maalin ja viedä joukkueensa mitalipeleihin, mutta Kanadan maalivahti Thomas Milic torjui kiekon. Lopulta ajassa 65.17 vasta 17-vuotias Connor Bedard harhautti kolme Slovakian pelaajaa ja teki voittomaalin.

## Saavutukset maailmanmestaruuskilpailuissa
Joukkue saavutti vuosien 1999 ja 2015 alle 20-vuotiaiden maailmanmestaruuskilpailuista pronssia voittamalla Ruotsin pronssiotteluissa lukemin 4–5 ja 2–4.

### Sijoitukset

* 1994 – C-sarjan karsinta, 1.
* 1995 – B-sarja, 2.
* 1996 – 7.
* 1997 – 6.
* 1998 – 9.
* 1999 – Pronssia
* 2000 – 9.
* 2001 – 8.
* 2002 – 8.
* 2003 – 5.
* 2004 – 6.
* 2005 – 7.
* 2006 – 8.
* 2007 – 8.
* 2008 – 7.
* 2009 – 4.
* 2010 – 8.
* 2011 – 8.

* 2012 – 6.
* 2013 – 8.
* 2014 – 8.
* 2015 – Pronssia
* 2016 – 7.
* 2017 – 8.
* 2018 – 7.
* 2019 – 8.
* 2020 – 8.
* 2021 – 8.
* 2022 – 9.
* 2023 – 6.
* 2024 – 6.
* 2025 – 6.
* 2026 – 8.

## Katso myös
* Slovakian alle 18-vuotiaiden jääkiekkomaajoukkue

## Lähteet
Nisäkäsnimistötoimikunta

**Nisäkäsnimistötoimikunta** on nisäkkäiden suomenkielisiä nimiä kehittävä työryhmä, joka koostuu suomalaisen eläintieteen tutkimuksen kärkinimistä. Ryhmän perusti Heikki Henttonen 1990-luvun alkupuolella. Nisäkäsnimistötoimikunta on itsenäisesti toimiva vapaaehtoinen ryhmä, eikä kyse ole virallisesta komiteasta. Ryhmään ei kuulu kielitieteen edustajia.

Ryhmän ehdotukset maailman nisäkkäiden uusiksi suomenkielisiksi nimiksi julkaistiin vuonna 2008 Luonnontieteellisen keskusmuseon verkkosivuilla. Ehdotuksesta on käyty kriittistä keskustelua. Suomen kielen lautakunta kiitti ryhmää laajasta työstä ja aiemmin vailla suomenkielistä nimeä olleiden lajien nimeämisestä, mutta suhtautui moniin ehdotuksiin kriittisesti. Lautakunta suositti, että nisäkäsnimistötoimikunta tarkastelee aineistoa uudestaan.

*[[Helsingin Sanomat|Helsingin Sanomien]]* päätoimittaja Kaius Niemi on todennut, ettei eläinten nimiä Suomessa virallisteta millään tavalla, eivätkä lautakunnan tai toimikunnan suositukset ole sitovia. Kuitenkin nimistön käyttöä on suositellut muun muassa Suomen nisäkästieteellinen yhdistys ja *Helsingin Sanomat* pitää ehdotusta painavana. Useiden riistaeläinten vakiintuneet nimet on kuitenkin kirjoitettu metsästyslakiin ja ovat siinä mielessä virallisia.
__NOTOC__
## Jäsenet
Nisäkäsnimistötoimikunnan jäsenet vuonna 2008:
* Heikki Henttonen, professori
* Ilkka Koivisto†, filosofian tohtori
* Seppo Lahti†, filosofian lisensiaatti
* Juhani Lokki, professori
* Petri Nummi, dosentti
* Erkki Pankakoski†, dosentti
* Juha Valste, filosofian maisteri

## Lähteet

## Kirjallisuutta
* 

## Aiheesta muualla
* Nisäkäsnimistötoimikunta: Maailman nisäkkäiden suomenkieliset nimet.
* Kuusipeura onkin täpläkauris. *Etelä-Saimaa* 24.10.2007.
* Tutkijat tekisivät maaoravasta tikutakun. *Helsingin Sanomat* 25.8.2008.
* Metsästäjäliitto suosittaa käyttämään yhä perinteistä peura-nimeä (arkistoitu linkki). Suomen Metsästäjäliitto 22.1.2009.
Suomen jätelaki

**Suomen jätelaki** tarkoittaa Suomessa jätteistä ja jätehuollosta eri aikoina säädettyjä lakeja.

## Vuoden 2021 jätelaki

Uusi jätelaki tuli voimaan heinäkuussa 2021.

## Vuoden 2011 jätelaki
Vuoden 2011 jätelain tarkoituksena on ehkäistä jätteistä ja jätehuollosta aiheutuvaa vaaraa ja haittaa terveydelle ja ympäristölle sekä vähentää jätteen määrää ja haitallisuutta, edistää luonnonvarojen kestävää käyttöä, varmistaa toimiva jätehuolto ja ehkäistä roskaantumista.

Vuoden 2011 jätelaki (646/2011) tuli voimaan 1. toukokuuta 2012. Samalla kumottiin vuoden 1993 jätelaki sekä vuonna 1993 annettu jäteasetus (1390/1993) kuitenkin niin, että vanhan lain 35&nbsp;§ ja vanhan jäteasetuksen jätehuoltotöitä koskeva 4 luku jäivät edelleen voimaan.

## Vuoden 1993 jätelaki
Vuoden 1993 jätelaki (1072/1993) tuli voimaan 1. tammikuuta 1994, ja se korvasi aiemman jätehuoltolain vuodelta 1978. Suomen jätelainsäädäntö yhdenmukaistettiin Euroopan unioniin lainsäädännön kanssa, ja lain tavoitteena on tukea kestävää kehitystä edistämällä luonnonvarojen järkevää käyttöä sekä ehkäisemällä ja torjumalla jätteistä aiheutuvaa vaaraa ja haittaa terveydelle. Jätelaki koskee tuotannossa ja kulutuksessa syntyviä jätteitä, myös ongelmajätteitä mutta pois lukien mm. räjähtävät ja radioaktiiviset jätteet.

Jätealan lainsäädännön kokonaisuudistuksessa jätelakityöryhmän esitykseen jätettiin vuonna 2010 seitsemän eriävää mielipidettä.

## Vuoden 1978 jätehuoltolaki
Vuoden 1978 jätehuoltolaki (673/1978) säädettiin 31. elokuuta 1978. Tämän lain nojalla annettiin jätehuoltoasetus (307/1979) vuonna 1979.

## Katso myös
* Jätehuolto

## Lähteet

## Aiheesta muualla
* 
*
Lyridit

**Lyridit** on meteoriparvi, jonka radiantti sijaitsee nimestään huolimatta Herkuleksen tähdistön suunnalla. 

Lyridien maksimi on 22. huhtikuuta. Parven meteoreja voi nähdä 3–4 päivää maksimia ennen ja sen jälkeen. Yleensä tunnin aikana voi havaita 5–10 meteoria, mutta joskus enemmänkin. 

## Lähteet